jkorsvik/nowiki_second_scrape_merged huggingface dataset:
Aage Rustad

Aage Rustad (født 23. september 1928 i Enebakk, død 29. november 2008 i Enebakk) var en norsk lokalpolitiker fra Arbeiderpartiet. Han var ordfører i Enebakk kommune i Akershus fra 1978 til 1979. Rustad var varaordfører og overtok ordførervervet da hans forgjenger døde. Rustad har sittet seks perioder i kommunestyret i Enebakk, først for Sosialistisk Folkeparti, og senere Arbeiderpartiet. Hans første periode i kommunestyret var fra 1963 til 1967 og hans siste periode var fra 2003 til 2007, hvor han møtte som vara.Aage Rustad var i en årrekke aktiv innen idretten, både som utøver (langrenn og orientering) og som frivillig i idrettslaget I.L. Driv. Som pensjonist engasjerte han seg innenfor en rekke områder, blant annet med å få på plass et skimuseum i Enebakk høsten 2007 og et eget idrettsmuseum høsten 2008. Aage Rustad hadde 32 merker fra Birkebeinerløpet.


== Referanser ==


== Eksterne lenker ==
Aage lager idrettsmuseum i kjelleren – Østlandets Blad, august 2008
En oversikt over Aage Rustads verv
Jubileumsterrengløp – Enebakk Avis, oktober 2007.
Våglia 50 år – Hva nå? – Leserinnlegg Enebakk Avis, august 2007.
Bygdetreff ved Sagstudammen – Enebakk historielag, august 2007.
Femundløpet 2007 - Kondis, juli 2007.
Ideelt i Femundløpet - Kondis, juni 2006.
Jan Matura

Jan Matura (født 29. januar 1980)  er en tsjekkisk skihopper som i perioden 1999-2001 drev med kombinert.
Hans beste verdenscup-plassering i kombinert er en niendeplass fra 1999. Han vant sitt første verdenscupseier i Sapporo 19. januar 2013, dette var også første gang på podiet for tsjekkeren. Han gjentok bedriften dagen etter med sin 2. verdenscupseier.


== Referanser ==


== Eksterne lenker ==
(en) Jan Matura – Olympics.com 
(en) Jan Matura – Olympic.org 
(en) Jan Matura – Olympedia 
(en) Jan Matura – Sports-Reference (OL-resultater – arkivert) 
(cz) Jan Matura – Tsjekkias olympiske komité 
(en) Jan Matura – FIS (kombinert) 
(en) Jan Matura – FIS (skihopping)
Eero Heinonen

Eero Aleksi Heinonen (født 27. november 1979 i Helsingfors, Finland) er en finsk bassist og vokalist. Eero er best kjent som bassist i alternativerockebandet The Rasmus, som han har spilt i siden 1994. 
I 2004 startet han et eget band ved siden av The Rasmus, som heter Hay And Stone. Eero er både vokalist og bassist i bandet. De to øvrige medlemmene heter Hannu Risku (trommer) og Petri Kivimäki (gitar). De har hittil bare sluppet ut et studioalbum, Making Waves i 2006.


== Kuriositeter ==
Eero driver med Sahaja Yoga. Han mediterer ca. 15-20 minutter hver morgen og hver kveld.
Noen av Eeros favorittartister er Red Hot Chili Peppers, Metallica og Nirvana.
Når The Rasmus spiller på konserter, er Eero også bakgrunnssanger.


== Diskografi ==


=== The Rasmus album med Eero Heinonen ===
Peep – (1996)
Playboy] – (1997)
Hell of a Tester – (1998)
Into – (2001)
Dead Letters – (2003)
Hide from the Sun – (2005)


=== Hay And Stones album med Eero Heinonen ===
Making Waves – (2006)


== Se også ==
The Rasmus


== Referanser ==


== Eksterne lenker ==
(en) Eero Heinonen på Internet Movie Database 
(en) Eero Heinonen på Discogs 
(en) Eero Heinonen på MusicBrainz 
The Rasmus offisielle hjemmeside
Hay And Stones offisielle hjemmeside
Informasjon om Eero Heinonen (engelsk)
Tore Søraa

Tore Søraa (født 18. juli 1931 i Nærøy, død 28. april 1978 i Enebakk) var en norsk lokalpolitiker fra Arbeiderpartiet. Han var ordfører i Enebakk kommune i Akershus fra 1976 til 1978. Søraa gikk bort midt i sin ordførerperiode.
Fritz Ungersnæss

Fritz Ungersnæss var en norsk lokalpolitiker fra Arbeiderpartiet. Han var ordfører i Enebakk kommune i Akershus i sju perioder, fra 1948 til 1975 Ungersnæss var domsarkivar, ansatt ved domsarkivet i Oslo.
Ungersnæss ble i 1977 tildelt Kongens fortjenstmedalje i gull.


== Referanser ==
Peder Bergsvik

Peder Bergsvik var en norsk lokalpolitiker fra Arbeiderpartiet. Han var ordfører i Enebakk kommune i Akershus fra 1935 til 1947. I tiden 1940–45 var Olaf Arnesen innsatt som NS-ordfører i Enebakk, og Bergsvik virket ikke.


== Referanser ==
Pauli Rantasalmi

Pauli Esro Rantasalmi (født 1. mai 1979 i Helsingfors, Finland) er en finsk gitarist og musikkprodusent. Pauli er best kjent som gitarist i alternativerockebandet The Rasmus, som han har spilt i siden 1994.
Han eier det finske plateselskapet Dynasty Recordings OY sammen med Lauri Ylönen, som er bandets vokalist.


== Kuriositeter ==
På The Rasmus tidigere album var Pauli også bakgrunnssanger.
Pauli eier et eget lite studio ved navn «The Grotto».
Hans favorittband er Cypress Hill. Han synes ikke at musikkstilen spiller noen rolle, bare det høres bra ut.
Pauli har vunnet en Emma (den finske Grammyen) for beste produsent.


== Diskografi ==


=== The Rasmus album med Pauli Rantasalmi ===
Peep – (1996)
Playboys – (1997)
Hell of a Tester – (1998)
Into – (2001)
Dead Letters – (2003)
Hide from the Sun – (2005)


== Se også ==
The Rasmus


== Eksterne lenker ==
The Rasmus offisielle hjemmeside
Dynasty Recordings
Informasjon om Pauli Rantasalmi (engelsk)
Pauli Rantasalmi på IMDb
Mezmerize

Mezmerize er det fjerde studioalbumet av System Of a Down, utgitt i 2005. Albumet er en del av Mezmerize/Hypnotize-serien. En stor forandring fra andre album av bandet, er at syngingen er fordelt likt mellom Serj Tankian og Daron Malakian i mesteparten av sangene. Albumet kom på 1.-plass på Billboard 200. Sangen «B.Y.O.B.» ble nominert til en Grammy. Albumet solgte godt, dog ikke like mye som Toxicity. I Canada har albumet blitt sertifisert til trippel platina. 
Det ble gitt ut tre singler; «B.Y.O.B.», «Question!» og «Violent Pornography» som alle gjorde det bra kommersielt. Sangen «B.Y.O.B.» er en protestsang mot Irak krigen.


== Sporliste ==
Alle sangene er skrevet av Daron Malakian og Serj Tankian, unntatt hvor annet er notert.«Soldier Side - Intro» (Tekst & musikk: D. Malakian) – 1:03
«B.Y.O.B.» – 4:15
«Revenga» – 3:48
«Cigaro» – 2:11
«Radio/Video» (Tekst & musikk: D. Malakian) – 4:09
«This Cocaine Makes Me Feel Like I'm On This Song» – 2:08
«Violent Pornography» (Tekst & musikk: D. Malakian) – 3:31
«Question!» (Tekst: S. Tankian, Musikk: S. Tankian/D. Malakian) – 3:20
«Sad Statue» – 3:25
«Old School Hollywood» (Tekst & musikk: D. Malakian) – 2:56
«Lost in Hollywood» – 5:20


== Eksterne lenker ==
(en) Mezmerize på Discogs 
(en) Mezmerize på MusicBrainz 
(en) Mezmerize på Spotify 
(en) Mezmerize på AllMusic
Aki Hakala

Aki Markus Hakala (født 28. oktober 1979 i Esbo i Finland) er en finsk tromeslager. Aki er best kjent som trommeslager i alternativerockebandet The Rasmus, som han har spilt i siden 1998. Daværende trommeslager Janne Heiskanen forlot bandet kort efter albumet Hell of a Tester.
Aki har også vært skuespiller i den finske dramaserien Siamin tytöt i 2001.


== Diskografi ==


=== The Rasmus album med Aki Hakala ===
Into – (2001)
Dead Letters – (2003)
Hide from the Sun – (2005)
Black Roses – (2008)


== Se også ==
The Rasmus


== Eksterne lenker ==
(en) The Rasmus – kategori av bilder, video eller lyd på Commons 
(en) Aki Hakala på Internet Movie Database 
(sv) Aki Hakala i Svensk Filmdatabas 
(en) Aki Hakala på Discogs 
(en) Aki Hakala på MusicBrainz 
(en) The Rasmus offisielle hjemmeside
(en) Informasjon om Aki Hakala
Janne Heiskanen

Janne Heiskanen (født 26. januar 1979) spilte trommer i det finske bandet The Rasmus fra 1994 til 1998. Etter det ble han trommis i bandet Lovestone.


== Diskografi ==


=== The Rasmus album med Janne Heiskanen ===
Peep – (1996)
Playboys – (1997)
Hell of a Tester – (1998)


== Se også ==
The Rasmus


== Referanser ==


== Eksterne lenker ==
The Rasmus offisielle hjemmeside
Lovestones offisielle hjemmeside Arkivert 29. november 2021 hos Wayback Machine.
Lonely Day (EP)

Lonely Day er den tredje EP-en fra System of a Down, utgitt i 2006.


== Sporliste ==
«Lonely Day» (Tekst & musikk: D. Malakian) – 2:48
«Shame»  (Ghostface Killah, GZA, U-God, Inspectah Deck, Ol' Dirty Bastard, RZA, Method Man, Raekwon)  – 2:41
«Snowblind»  (Ozzy Osbourne, Tony Iommi, Geezer Butler, Bill Ward)  – 4:40
«Metro»  (John Crawford) - 2:59
«Marmalade» (Tekst: S. Tankian, Musikk: D. Malakian) – 3:01
«Lonely Day» (Video CD Extra) – 2:57


== Personell ==
Daron Malakian – Vokalist, Gitarist
Serj Tankian – Vokalist, Keyboard
Shavo Odadjian – bassgitarist
John Dolmayan – Trommeslager
Wu-Tang Clan – Vokaler på «Shame»


== Eksterne lenker ==
(en) Lonely Day på Discogs 
(en) Lonely Day på MusicBrainz 
(en) Lonely Day på AllMusic
Kristoffer Aamot

Kristoffer Aamot (født 26. mars 1889 på Sagene i Kristiania, død 22. mars 1955) var en norsk journalist, filmmann og politiker, kjent som leder av Oslo Kino (1929–1955).
Han ble tilknyttet Arbeiderpartiet (1906).   I Norges Socialdemokratiske Ungdomsforbund satt han i sentralstyret som redaksjonssekretær for tidsskriftet Ung-Socialisten (1908) og Klassekampen (1911–1912).  
Videre var han formann i Oslo Arbeidersamfunn (1919–1920), leder av Oslo Arbeiderparti (1920–1923), med i Arbeiderpartiets sentralstyre (1922–1923) og korttids-medlem i Norges Kommunistiske Parti (1923–1924).
I denne perioden  representerte han i Oslo bystyre (1917–1937), en tid som varaordfører (1929–1931). 
Han var også redaktør i tidsskriftene Tidsfordriv, Speilet, vittighetsbladet Tyrihans og Norske Hjem.
Han var journalist i Arbeiderbladet (1919-1923, 1925-1934), hvorpå han tiltrådte som direktør for Saga kino (1934). Han forestod noen av de første politiske reklamefilmer på 1930-tallet.
Etter fengsling på Grini under den andre verdenskrig tok Aamot initiativ til de dokumentariske Oslofilmene (ca. 180 kortfilmer, 1947-1982), hvorav han regisserte tre filmer selv. Han ble også leder for Bygdekinoen (1949). Etter hans død produserte Kinematografene totalt 109 kortfilmer (1955-65), produsert av ABC-Film.


== Utgivelser ==
Oslo Arbeidersamfunn 75 år (1939)
Knut Gribb, under pseudonymet Erik Storm
Vi bygger et rådhus i Vika (1951). Kortfilm, regi.
Akerselva  – med filmkamera fra Puttmyrene til Nyland (1953). Kortfilm, regi.
Fiskerlivets fare (1954).  Kopi av tapt original av landets første spillefilm Et drama paa havet fra 1908.
By og gate, buss og trikk (DVD, 2007)


== Utmerkelser ==
Aamot-statuetten 1955 (post mortem)


== Referanser ==


== Eksterne lenker ==
(en) Kristoffer Aamot – kategori av bilder, video eller lyd på Commons 
(sv) Kristoffer Aamot i Svensk Filmdatabas
Razumovsky ensemble

Razumovsky ensemble er en klassisk musikkgruppe som består av profesjonelle musikere. blant andre Oleg Kogan, Henning Kraggerud, Winfried Rademacher, Alexander Sitkovetsky og Lars Anders Tomter.

…they open a world of music-making fabulously rich in tone colours, ensemble precision, and lyrical sweep of a kind rarely met this side of paradise.... Each Razumovsky member may be king of their chosen instrument, but they scale the heavens as a team.

Deres hovedpodium er Wigmore Hall i London, England.
Gianluca Nani

Gianluca Nani (født 1. oktober 1962 i Roma) er en italiensk sportsdirektør og spillerutvikler i Brescia Calcio, hvor han begynte i 1999 og medvirket til å utvikle talenter som Andrea Pirlo og Luca Toni. Han medvirket også til å få Roberto Baggio til klubben. 17. mars 2008 ble det kjent at han i juni ville begynne i en tilsvarende rolle for den engelske fotballklubben West Ham United FC. Han vil få ansvar for fotballakademiet, talentspeiding, overganger (sammen med Alan Curbishley) og for treningsbanene.Nani snakker flytende engelsk, spansk og fransk sammen med sitt morsmål italiensk. 


== Referanser ==
Liste over ordførere i Enebakk

Liste over ordførere i Enebakk kommune i Akershus.
Laurie Cunningham

Laurence Paul «Laurie» Cunningham (født 8. mars 1956 i London, død 15. juli 1989 i Madrid) var en engelsk fotballspiller på landslagsnivå. 
Han spilte for klubbene Leyton Orient FC, West Bromwich Albion FC, Real Madrid, Manchester United FC (på lån), Sporting de Gijón, Olympique de Marseille, Leicester City FC, Rayo Vallecano, R. Charleroi SC og Wimbledon FC.
I Real Madrid oppnådde han to landemerker. Han var første engelske spiller i klubben og første svarte spiller i klubben. 
Cunningham ble drept i en bilulykke i Madrid i en alder av 33, den 15. juli 1989.


== Referanser ==


== Eksterne lenker ==
(de) Laurie Cunningham – Munzinger Sportsarchiv 
(en) Laurie Cunningham – Transfermarkt 
(en) Laurie Cunningham – national-football-teams.com 
(en) Laurie Cunningham – FootballDatabase.eu 
(en) Laurie Cunningham – EU-Football.info
Hedvig Lien

Hedvig Lien (født 14. februar 1977) er en norsk animatør og filmskaper fra Gol i Hallingdal. Utdannet ved  Kent Institute Of Art and Design, Rochester, (1996–1997) og Edinburgh College of Art, (1997–2000).
Hun arbeidet i animasjonsbransjen i London fra 2000 til 2003, blant annet på filmene Spirit – Hingsten fra Cimarron (Dreamworks, 2002) og The Cunning Little Vixen (High Eagle, 2003). Hennes animerte kortfilm Ridder (2008) har blitt vist på filmfestivaler over hele verden og vunnet flere priser, blant annet «Best animation» ved Buffalo Niagara Film Festival i 2009. På norske kinoer ble "Ridder" vist som forfilm til Kung Fu Panda (2008).


== Filmografi ==
2009: Benløs (Animert musikkvideo for bandet Moys) (Manus, regi og animasjon)
2008: Ridder  (Animert kortfilm) (Produsent, manus, regi og animasjon)
2001: Do plastic ducks dream of polythene ponds? (Animert kortfilm. 6 min, 30 sek), (Produsent, manus, regi og animasjon)


== Eksterne lenker ==
Hedvig Lien viser Ridder på kinodagen, Hallingdølen, oktober 2008.
Dekorerer kafe med graffiti, NRK oktober 2003.
(en) Hedvig Lien på Internet Movie Database 
Hjemmeside
Kyle Veris

Kyle Veris (født 15. mars 1983 i Washington, DC) er en amerikansk fotballspiller som spiller for Pittsburgh Riverhounds i USL Pro League.
Veris spiller midtstopper og har tidligere spilt for klubber som Los Angeles Galaxy, Michigan Bucks,Toledo Slayers, Hødd, Puerto Rico Islanders og Miami FC.


== Referanser ==


== Eksterne lenker ==
(en) Kyle Veris – Major League Soccer 
(en) Kyle Veris – Transfermarkt 
(en) Kyle Veris – WorldFootball.net 
(en) Kyle Veris – FBref
Saint-Exupéry internasjonale lufthavn

Saint-Exupéry internasjonale lufthavn (fransk:Aéroport Lyon Saint-Exupéry) (IATA: LYS, ICAO: LFLL), også kjent som Lyon Satolas lufthavn, er en flyplass som ligger utenfor Lyon i Frankrike. Flyplassen er oppkalt etter den franske forfatteren og piloten Antoine de Saint-Exupéry, som kom fra Lyon. Selve flyplassen ligger i Colombier-Saugnieu, 20 km øst for selve Lyon. 


== Historie ==
Flyplassen ble åpnet av president Valéry Giscard d'Estaing den 12. april 1975 og ble åpnet for passasjerer en uke senere. Den ble bygget for å erstatte den gamle Lyon Bron flyplassen som ikke kunne bli utvidet for å møte trafikkveksten.
I 1994 ble den nye høyhastighetsbanen til flyplassen åpnet for  TGV, noe som gjorde at flyplassen fikk direkteforbindelser med Paris og Marseille. 
I 2000 skiftet flyplassen navn til ære for den lokale luftfartspioneeren og forfatteren Antoine de Saint-Exupéry.
I 2005 betjente flyplassen 6.5 millioner passasjerer, hovedsakelig på utenlandsruter, noe som gjorde den til Frankrikes fjerde største Charles de Gaulle, Orly og Nice.


== Selskaper og reisemål ==


=== Terminal 1 ===


=== Terminal 2 ===


== Kilder ==
French Aeronautical Information Publication (PDF) - LYON SAINT-EXUPÉRY


== Eksterne lenker ==
(fr) Offisielt nettsted 
(en) Offisielt nettsted 
(en) Aéroport de Lyon-St-Éxupéry – kategori av bilder, video eller lyd på Commons 
Aéroport de Lyon Saint Exupéry (Union des Aéroports Français)
Information about Lyon Saint-Exupéry Airport
Location on Google Maps(fransk)
Flyplassinformasjon om LFLL hos World Aero Data
Nils Butenschøn

Nils August Andresen Butenschøn (født 21. januar 1949) er en norsk forsker og professor fra Enebakk med Midtøsten som spesialområde. 


== Akademisk karriere ==
Han var direktør ved Institutt for menneskerettigheter, Det juridiske fakultet, Universitetet i Oslo første gang fra 1998 til 2003 (da instituttet ble omgjort til Norsk senter for menneskerettigheter), og så på nytt fra 2009 til 2014. 
Butenschøn er magister i statsvitenskap fra Universitetet i Oslo, var førsteamanuensis ved Institutt for statsvitenskap fra 1990, og gjesteprofessor ved University of Durham 1993–1994. Han ble utnevnt til professor i statsvitenskap i 2007. I 1997 mottok han Universitetet i Oslos «Læringsmiljøpris», og i 2004 mottok han Universitetsforlagets Idunn-prisen. 
Han har utgitt en rekke bøker, både som eneforfatter og sammen med andre. Butenschøn er også kjent som en av de mest brukte ekspertkommentatorer på Midtøsten i norske media. 


== Familie ==
Han er sønn av billedhugger Ragnhild Butenschøn og forlegger Barthold A. Butenschøn, og gift med journalist og forfatter Arnhild Skre. Han er bror til arkitekten Peter Butenschøn


== Bibliografi (utvalg) ==
2018 – The Middle East in Transition
2017 – The Crisis of Citizenship in the Arab World
2015 – Power-sharing in Conflict-Ridden Societies
2008 – Midtøsten : imperiefall, statsutvikling, kriger, Oslo, Universitetsforlaget; ISBN 978-82-15-00687-1
2000 – Butenschøn, N. A., Davis, U., Hassassian, M. (eds.): Citizenship and the State in the Middle East. Approches and Applications, Syracuse, New York, Syracuse University Press; ISBN 0-8156-2829-3
1998 – Butenschøn, N: Etnisk konflikt og demokrati i Midgaard, K. og Rasch, B.E. (red.): Demokrati – vilkår og virkninger , Oslo, Fagbokforlaget 1998. ISBN 82-7674-340-4
1997 – Butenschøn, N.: The Oslo Agreement in Norwegian Foreign Policy, CMEIS Occational Paper, No. 56 1997, University of Durham, Centre for Middle Eastern and Islamic Studies.
1984 – Butenschøn, N. A.: Drømmen om Israel. Historiske og ideologiske forutsetninger for staten Israel, Oslo, Universitetsforlaget 1984. ISBN 82-00-06845-5


== Referanser ==


== Eksterne lenker ==
(no) Publikasjoner av Nils Butenschøn i forskningsdokumentasjonssystemet CRIStin
(no) Publikasjoner av Nils Butenschøn i BIBSYS
Barthold A. Butenschøn

Hans Barthold Andresen Butenschøn (født 1. juli 1904 i Oslo, død 6. august 2001 i Enebakk) var en norsk forlegger og forfatter. Han var mangeårig forlagssjef i Dreyers forlag (fra 1942) og Andresen & Butenschøn.
Han var utdannet innenfor økonomi og bank, og var tiltenkt en ledende stilling i familiebedriften Andresens Bank, men valgte å skape seg en karriere innenfor bokbransjen. Butenschøn utga en rekke bøker med tema fra økonomi til lokalhistorie. Han mottok Enebakk kommunes kulturpris i 1993, for arbeidet med Enebakk bygdebok, bind 1-3. Han var leder av Enebakk historielag fra stiftelsen i 1955 og frem til 1987. 
Barthold A. Butenschøn var gift med kunstneren Ragnhild Butenschøn. Han var far til statsviteren Nils Butenschøn og arkitekt Peter Butenschøn.


== Bibliografi ==
1999: Et spann av tid : erindringer gjennom et århundre. Oslo: Andresen & Butenschøn.
1998: Om kvinner. Oslo: Andresen & Butenschøn.
1997: Enebakk i historiens lys – Enebakk historielag de første 40 år. Enebakk historielag.
1994: Fladebye Journalene : fullstendig utgave av Jagtjournalene 1798-1823 og Julejournalene 1800-1808. Forord av Knut Mykland. Innledning av Barthold A. Butenschøn. Oslo: Andresen & Butenschøn.
1936: Symmetallism : an alternative to orthodox bimetallism. London: Allen & Unwin.


== Referanser ==


== Eksterne lenker ==
«Barthold A Butenschøn» i Norsk biografisk leksikon
Aage A. Wilhelmsen

Aage Adolf Wilhelmsen (født 5. juni 1938 i Mandal, død 21. juni 2019) var en norsk forfatter og lokalhistoriker bosatt i Mandal.
Allerede 14 år gammel dro han til sjøs, men etter noen år ute, etablerte han seg i 1960 som drosjeeier i hjembyen. Fra ung alder har han samlet på historisk stoff, særlig det som har vært relatert til skip og sjøfart. Dette har han skrevet svært mange artikler om i lokalavisen Lindesnes, hvor han også har en fast spalte med omtale av gamle bilder som leserne sender inn. 

«Som kilde og inspirator til denne boka er vi forfatteren Aage Wilhelmsen stor takk skyldig. Som sekundærkilder er det benyttet mye av stoffet han har skrevet, og han har også lånt ut dokumenter, brev og bilder som har vært svært viktige under arbeidet».  Om Klevefolk - Historien om en havn side 493


== Bibliografi ==
(no) Publikasjoner av Aage A. Wilhelmsen i BIBSYS
Sjømenn i krig – krigsseilere forteller 2007 ISBN 978-82-442-0038-7
Kort og godt II 2003
Niende april – de frivillige militære styrker 1998
Fisk og fiskerier Sammen med Carl Johan Bentsen 1997
Drammen distrikt stasjonspersonales forening – 100 år – 1893-1993 sammen med Runar Johansen og Inger Marie Sjøblom
Mandal før og nå Sammen med Einar Spetland og Olav Olsen 1992
Fra dekksgutt til skipper Sammen med Gabriel Christian Pedersen Dyrstad og Knut Lindseth 1991
Fra sjø og land Sammen med Olav Olsen og A. Weyergang-Nielsen 1990
A/S Vestbanegaarden 75 år – 12. februar 1912-1987 1987


== Referanser ==
Bygdekinoen

Bygdekinoen er Film & Kinos tilbud om kino på steder I Norge som ikke har egen fast kino. Bygdekinoen har mobilt utstyr og viser film i alle typer lokaler over hele landet. Bygdekinoen ble startet i 1950 under navnet Norsk Bygdekino (etablert 23. juli 1950 i Oslo) og var et norsk aksjeselskap som drev ambulerende kinofremvisning. Den ble vedtatt opprettet i Stortinget (1948) med det formål å tilby kinodrift med visning av god film til bygde- og kystbefolkning på steder som ikke hadde fast kino. Staten eide halvparten av aksjene, og blant stifterne var landsomfattende organisasjoner som Kommunale Kinematografers Landsforbund  (KKL – senere Film & Kino), Kommunenes Filmcentral A/S (KF) og andre medlemmer av Statens folkeopplysningsråd.
Premieren fant sted i Storsteinnes i Troms. Etter en kursendring, som innebar at Norsk Bygdekino skulle fungere som filmpedagogisk instrument, ble den i sin helhet en del av Statens filmsentral (1969). Senere ble den flyttet under Norsk kino- og filmfond (1987) som administreres av bransjeorganisasjonen Film & Kino. Den skiftet også navn til Bygdekinoen.


== Referanser ==
Tablå (duo)

Tablå er en norsk visepopduo.
Bandet startet i 1999 som fullt band. Så ble de en duo fokusert mot små intime spillejobber spesielt for næringslivet, og noen få konserter for folk flest i distriktet. Første konsert var på Kafe Kurth i 2001.
Nå består Tablå av Eva Heum og Tommy Olsen. I desember 2007 kom de med sitt debutalbum Sirkel. De fremfører kun eget materiale med norske tekster. Skjærtorsdag 2008 spilte de en av få konserter i Larvik, på Det gule galleriet i Stavern.


== Eva Heum ==
Eva Heum (født 1967) er oppvokst på Hovland. Hun jobber daglig som styrer i Skattekista barnehage. I Tablå er hun tekstforfatter og vokalist.


== Tommy Olsen ==
Tommy Olsen (født 1974) er oppvokst i Honningsvåg, men er nå bosatt i Larvik. Til daglig jobber han som grafisk designer. I Tablå er han komponist, arrangør, musiker og vokalist.


== Eksterne lenker ==
(en) Tablå på Discogs